Anul: VIII No. 12. 19 Decemvrie 1904 


Comitetul de Redacţie: i 


Ion Kalinderu À 
P. Gârboviceanu 
G. Cosbuc 
General P. V. Năsturel A. 
G. Adamescu P i 
l. Gtescu 
P. Dulfu 
V. S. Moga 
N. Nicolaescu 
Gr. Teodossiu 
f Const. C. Pop.-Tașcă, 


= 


| ica; F t. 
y Redacţia și Administ www. dacoromanica;TO o 9 -- Bucures 


Noua Parfumerie şi Droguerie jiedicinală 
TOMA BRĂTULESGU 


Bucurescl, calea Griviței No 145 (lânsă Gara de Nord). București 


Oferă onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatore și sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine și portugal, etc., ape şi pomezi de quinquina parfu- 
mate, Capilarine, col-cream de la princesse şi cosmetice higienice, piepţini 
fini, Odol, perii, paste pentru dinţi, thermometre pentru baie şi diferite feluri 
de bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca : ceaiuri, cafea şi cacao in sămânță şi pulbere, 
făină lactată Nestle, culori vegetale, arome şi esențe pentru liqueruri şi li- 
monade, romuri și cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşine pentru spirt denatu- 
rat, ape minerale şi diferite săruri pentru băi, cum şi prafuri «Zackerlin», 
carboral, borax, acid boric, nattalină ieftină, bicarbonat de sodiu, salol şi chi- 
nine, etc. Aniline şi culori, aparate, accesorii și gata soluţiuni, băi, pentru 
fotografie. Uleiuri și grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară şi 
sârmă pentru parchete, etc. 

Diferite ierburi alese, rădăcini, scoarţe, frunze, flori şi seminţe pentru ceaiuri 
in şi mușştaruri, precum și felurite uleiuri vegetale și animale, ca: unt de 
cocos, de in, de ricin şi amigdale și curat uleiu din ficat de' morun pentru 
cura de iarnă, etc. 

Multe specialități farmaceutice române, franceze și germane, precum : bu- 
giie, balsamuri pentru viaţă, capsule, cataplasme, coaltare, crayoane, ciaiuri 
drageie, elixire, emulsiuni uleioase, emplastre, glicerofoafate, globule, granule, 
injecţiuni, ovule, paste, pastile, perle, pilule, prafuri, săruri, supositorii, so- 
luţiuni, siropuri şi vinuri medicamentoase care, prin rolul ce indeplinesc 
unele de a fi atiseptice și desinfectante iar altele nutritive şi intăritoare, sunt 
preparate cu scopul de a fi intrebuiuţate la vindecarea suferinzilor cărora să 
le redea sănătatea, forța şi energia şi de a le fi reconstituante ale sistemulului 
nervos indepărtându-le cu totul anemia și slăbiciunea generală. 

Bogat asortiment de cauciucărie şi pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată şi tifoane, guthapercha şi muşamale impermeabile, tuburi de cau- 
ciuc, canule, injectoare şi sistematice irigatoare pentru Moaşe și Lehuse, pompe 
trage-lapte și biberoane, plosci și ligheane de porțelan, specule, aţă de mătase 
şi ace, siringi, sonde, aparate inhalatoare, bandage și cercuri herniare, cor- 
sete elastice pentru doamne şi ciorapi pentru varice, tuburi stomachale, pul- 
verisatoare și vaporisatoare, preservative, suspensoare thermometre maximale 
cum şi alte utensile şi accesorii de sticlă, aluminiu platină, faianţă și por- 
celan, ochelari, foarfeci şi clești, etc. 

La cerere, expediază in orice parte a Țărei, contra ramburs, prompt şi ci: 
prețurile cele mai ieftine, ori şi ce fel de mărfuri din această branșă. 52—12 

Misiunea preoţilor 


Dăm cu deosebită plăcere loc circulării Prea Sfinţituiui Episcop al Dunării 
de jos, adresată protoiereilor din Eparhia Prea Sfinţiei Sale, cu privire la 
misiunea preotului în general și amestecul lui în luptele politice în parti- 
cular. Sfaturile ce Prea Sfinţia Sa dă preoţilor, ne umple inima de bucurie, 
şi am fi fericiţi să vedem ca ele să fie urmate spre binele Sfintei noastre 
Biserici și a Țării. Rodnica lucrare pe care o întreprind Inalţii prelați, va 
schimbă ca prin farmec, multe neajunsuri pe cari le simțim cu toții cu pro- 
fundă durere. Vom lua act cu drag, în coloanele revistei, de toată îndruma- 
rea bună a Inalţilor noștri prelați, nu pentru lauda Sfinţielor Lor, ci pentru 
binele 'Ţării: 

Prea cucernice părinte, 


Una din cestiunile, cari pentru preotul Eparhiei noastre, ar 
trebui cât mai mult lămurită, este și aceea de a se ști, până 
unde poate să-și întindă el exercitarea drepturilor politice, ca 
astfel poziţiunea lui duhovnicească în popor şi activitatea lui 
pastorală, să nu sufere nici o scădere. 

In această privinţă părerile poate că sunt diferite; după Noi 
însă, nici întrun caz nu este bine ca preotul să facă politică sau 
să se amestece în luptele politice. ` 

A uni misiunea preoțească cu lupta politică, este cea mai mare 
greşală. 

Preotul ca cetăţean, dacă face parte dintr'un partid politic, 
nu trebuie să aștepte nimic de câştigat pentru sine; de oarece 
misiunea preoțească, nu justifică amestecul preotului în politică 
şi intrarea lui în rândurile acelor cetăţeni cari iau parte în lup- 
tele politice. 

Din contră, prin aceasta preotul pierde.—Ya pierde demnitatea 
şi autoritatea sa pastorală chiar și înaintea oamenilor politici cari 
privesc în preot pe omul pacinic.— Va pierde încrederea păsto- 
riţilor lui şi prin aceasta va încetă dea fi păstorul cel bun, care 
are în societate o misiune mare de îndeplinit — aceea de a în- 
văţă pe popor preceptele sfinte ale evanghelii care regulează 
nevoile vieţii omenești, adesea turburate de diferite împrejurări. 
Căci: cum va puteă el îndeplini această misiune, dacă mintea ca 
şi timpul sunt întrebuințate de el numai în discuţiuni şi fră- 
mântări politice? Cum va puteă el propăvădui oamenilor pacea 
pe care singur o turbură, împărțind pe enoriași, cari sunt {iii lui 
sufleteşti, în tabere vrăjmaşe între ele și față de cl? Cum va 
puteă el îndenmnă pe oameni la unire şi dragoste frăţească intre 
ci, când singur, prin lupte politice, rupe legătura de dragoste 
duhovnicească, care trebuie să-l unească pe el de toţi enoriaşii 
lui ?-- Şi câte alte multe neajunsuri pastorale, ba poate şi neno- 
rociri pentru preot şi ai lui enoriaşi, izvoresc din amestecul pre- 
otului în luptele politice. 

Acestea sunt adevăruri reale, cunoscute şi de acei oameni cari 
cred, că preotul se cuvine să ia parte în afacerile politice, întru 
cât și Constituţia ţării îi garantează acest drept, ca oricărui ce- 
tăţean. Preotul, zic ei, afară de biserică și afară de serviciile 
bisericeşti, poate și este bine să se amestece în afacerile politice; 
el este cetățean și nimeni nu-l poate împiedecă dela exercitarea 
drepturilor politice cetățenești. 

In adevăr, preotul român din fericire este şi cetăţean al Statu- 
lui. El este os din oasele poporului român şi sânge din sângele 
lui. Această calitate a preotului este un bine pentru popor, fiind- 
că preotul are aceleași gândiri şi aceleaşi aspirațiuni naţionale 
ca şi poporul; ba, lui i se impune datoria de a lucră cât mai 
mult pentru desvoltarea in popor a acestor frumoase simţiminte. 
Mai departe, această calitate a preotului, este o bună garanţie 
şi pentru Stat, de oarece preotul este obligat de biserică, de a 
lucră neîncetat pentru binele și fericirea Statului, căci dela bi- 
nele și fericirea Statului depinde binele și fericirea bisericii; ştiut 
fiind, că cetăţenii Statului, sunt și fiii bisericii. Aceasta este ade- 
vărata învăţătură dată de Domnul nostru Iisus Christos în pri- 
vinţa raportului ce există între Biserică și Stat. 

Din aceasta reese că altul este câmpul de muncă al preotului 
nostru decât acela al luptelor politice. El trebuie să lupte ne- 
încetat în contra tuturor patimilor care, din nenororocire şi mai 
ales în timpul de faţă, slăbese neamul nostru românesc, atât din 
punctul de vedere moral, cât şi din puctul de vedere fizic. El 
trebuie să lupte în cursul întregii lui vieţi, împins de dorinţa 
unui adevărat părinte, de a lumină poporul încredinţat condu- 
cerii lui, formând din el adevăraţi creştini, care sâ-și iubească 
religiunea şi biserica noastră strămoşească, ca şi cum se iubesc 
pe ei însuşi; tot aşă, să facă din ei adevăraţi cetăţeni, fii iubi- 
tori de ţară şi de neam, buni gospodari, gata de a face toate 
sacrificiile pentru înflorirea şi siguranţa Statului nostru românesc. 

Numai la o astfel de muncă, aşteaptă şi doresc să vadă pe 
preotul nostru luptând, toţi oamenii de orice partid ar fi ei,căci 
aceasta e adevărata chemare a preotului şi în această direcţiune 
îl şi pregătește Statul în școalele noastre teologice, pentru care 
face insemnate sacrificii, ca la timp, să fie un bun şi înţelept lup- 

tător în mijlocul poporului, pentru o viață trainică, creştinească, 
socială, economică şi națională. 

Pătruns de aceste considerațiuni și încălzit de aceste idei, fiind 
preotul nostru, prin munca sa preoțească pastorală, în mijlocul 
poporului, cu siguranţă, el va fi bine apreciat şi respectat după 
vrednicie, de adevărații oameni politici, bărbaţii de Stat şi bunii 
patrioţi, cari prin a lor pregătire şi deplină competinţă în afa- 
cerile politice ale Statului, îşi iau sarcina şi munces pentru bi- 
nele ţării, sacrilicându-şi liniștea și interesele lor. Pentru un aşă 
bărbat politie, nu poate fi o altă satisfacere şi răsplată a muncii 
lor decât desvoltarea, propăşirea şi înflorirea Statului și a cetă- 
ţenilor lui, cum şi a sfintei noastre Biserici naţionale, care a 
adus mari servicii ţării şi neamului nostru românesc. 

Preotul este cetăţean şi drepturile lui trebuie să fio conside- 
rate ca drepturi slinte cetățenești, pentru că ele sunt nişte po- 
doabe scumpe, ca pentru orice cetăţean, dator fiind a le păstră 
cu cea mai mare sfinţenie. 

Să nu se uite însă, că după o logică sănătoasă și după o minte 
limpede care trebuie să prezideze când este vorba de rostul Bi- 
sericii şi al preotului ei în Stat; că drepturile politice ale preo- 
tului şi exercitarea lor, deși garantate prin Constituţia ţării, 
totuși din cauza misiunii celei sfinte, pe care în numele Bisericii, 
preotul este chemat a o îndeplini în lume, aceste drepturi sunt 
în câtva limitate. 

Dreptul politic constituţional al preotului, trebuie să se măr- 
ginească, pur și simplu, numai la dreptul de voţ,dat în deplină 
conştiinţă şi cu toată demnitatea cerută dela un preot-păstor, 
părinte sufletesc al tuturor cetăţenilor, sau al tuturor enoriaşi- 
lor lui, cari toţi îl privesc şi-l numesc „părinte“, „tată“. 

Să se ştie dar, că preotul deși este cetăţean al statului, dar el 

se deosebeşte de ceilalţi cetăţeni, prin auumita sa misiune pre- 
oţească ce o are dela Dumnezeu, care deosebire a fost recunos- 
cută de societatea omenească din timpurile cele mai vechi, acor- 
dându-i unele privilegii sau scutiri legale, cari nu le au ceilalţi 
cetăţeni. 
“De acest fapt, ţinându-se socoteală, urmează că preotul nostru 
trebuie să fie pe deplin convins că: sfânta lui misiune preoţea- 
scă este una şi aceeaşi, fie în biserică, fie afară din biserică; cu 
alte cuvinte: preotul este și trebuie să fie pretutindenea şi tot- 
deauna, «numai preot». In fine, ca să fie şi mai înţeles: preotul, 
vrând, nevrând, trebuie să fie pătruns până în adâncul sufletu- 
lui său, că caracterul lui preoţesc, domină peste personalitatea 
lui de cetăfean şi acesta tocmai în interesul şi buna orânduială 
cetățenească care trebuie să fie în statul şi țara noastră. 

Altfel, exercitarea fără rezerve a drepturilor politice şi ame- 
stecul preotului în luptele electorale, va atrage după sine rezul- 
tatele cele mai dezastroase pentru îndeplinirea cu sfinţenie a 
misiunii lui pastorale, din care biserica şi religiunea vor suferi 
iar preotul va deveni obiectul de dispreţ al tuturor oamenilor, 

Este o datorie pornită din misiunea pastorală pe care trebuie 
să o aibă în vedere preotul,de a nu compromite cauza sfântă a 
Bisericii. El trebuie să se ferească, nu numai de orice amestec 
al politicei în exerciţiul serviciilor bisericeşti, dar şi în relaţiu- 
nele lui pastorale. 

In vorbirea din biserică, ca şi aceea afară din biserică, se cu 


www.dacoromanica.ro 


312 ALBINA 


vine ca preotul să fie totdeauna cuviincios și respectuos către 
autorităţile Statului căci, după cum învaţă sfântul apostol Pavel 
«toată stăpânirea dela Dumnezeu este orânduită, etc.»; iar pe 
cetăţeni sau enoriași, să-i stimeze şi să-i respecte în aceeași mă- 
sură, pentru că toţi sunt Români și ai lui fii sufletești. 

Ar fi un mare merit pentru un preot, care prin prudenţa sa 
pastorală şi prin tactul său social ar câştigă, faţă de enoriaşii 
lui, acea încredere, demnitate şi autoritate morală, încât atunci 
când aceştia, împinşi de patimele politice, luptând cu înverşu- 
nare, unii în contra altora, el să-i sfătuiască a aveă o atitudine 
frăţească între ei, deoarece toţi sunt Români, fii și cetăţeni ai 
Statului nostru românesc; că, prin prea multă îndeletnicire în 
luptele politice, mai ales a acelora cari n'au o anumită pregă- 
tire pentru afacerile politice, să părăsesc alte afaceri comerci- 
ale-economice, lăsându le în mâinele străinilor, cari se îmbogă- 
țesc din produsele ţării şi din nevoile poporului nostru românesc. 


Frea cucernice părinte, 


Am nădejdea că sfaturile Mele vor fi primite cu toată luarea 
aminte din partea preoților noştri şi povețele ce le împărtăşesc, 
vor găsi un răsunet puternic în sufletele lor. Prin aceasta, cu 
siguranță ei vor câștigă stima și respectul din partea oameni- 
lor de bine, pentru îndeplinirea cu demnitatea misiunii lor paci- 
nice şi a bunei pilduiri în popor; iară Eu ca Episcop al acestei 
de Dumnezeu binecuvântate Eparhii, a Dunării de jos, mă voi 
bucură de modul priceput şi înţelept cu care preoţii noștri știu 
a-și îndeplini datoria, când este vorba de Biserică, Ţară şi Po- 
porul ei. 

Dată în reşedinţa Noastră episcopală din Galaţi. 


PIMEN, al Dunării de Jos. 


Turtle de crăciun.—Se face aluatul de făină bună, cu apă căl- 
dicică și cu sare potrivită, să frământă până ce se poate întinde 
ca toile de plăcintă, se lasă să stea 15 minute, apoi iar să întinde 
ca să se facă foi cât se poate de subţiri. După ce întindem foile 
sə lasă să mai stea până se vorsbici, apoi se taie rotunde cu aju- 
torul unei farfurii; se face un sirop dintrun chilo de zahăr cu 
puţină apă de flori şi cu vanilie, sau numai cu una din a- 
ceste două, și după ce se aşează siropul, se ung turtele cu el, 
se pun două câte două și se presară peste ele ca o !/, kilo 
zahăr cernut şi migdale. 

Se poate pune și miere în loc de sirop iar în loc de migdale, 
nuci pisate. 

Locul unde se gătesc turtele, să fie bine încălzit. 

Clădirea fasurilor. 


acă ne uităm în năuntrul unui stup, vedem mai 
multe rânduri de faguri, cari atârnă în jos, unul 
lângă altul. Intre dânşii e lăsată o depărtare mai 
mică decât ar puteă intră un deget, ca să umble 
& albinele și aerul. Pe amândouă părţile fagurilor se 
vede o mulţime nenumărată de găurele, cu gura 
ti în 6 muchi. Acestea sunt căsuțele sau celulele 
albinelor. Albinele clădesc trei feluri de căsuțe: unele mai mări- 
şoare, altele mai mici şi mai multe la număr. De obiceiu, ce- 
lulele mai mari se găsesc mai ales pe lagurii mărginaşi, ori 
prin părțile din lături sau de jos ale fagurilor din mijloc. Pe 
vremea roitului, se mai văd în unii faguri câtevà celule, cari 
au asemănarea cu o ghindă sau cu un degetar. Acestea sunt 
botcele sau celulele de matcă. In ele cresc puii de matcă şi 
nu se găsesc în stup, decât numai atunci, când albinele au ne- 
voe de a creşte o matcă tânără, cu care să înlocuească matca 
lor, dacă a îmbătrânit sau a murit; ori să roiască, adecă să pră- 
sească roiu din ele. Botcele au fundul rotund şi de obiceiu se 
găsesc pe marginile din lături sau de jos ale fagurilor. Când 
moartea sau pierderea mătcii sa ivit pe neaşteptate şi a prins 
pe albine nepregătite cu botcă, albinele prefac în repezeală 
o căsuţă de lucrătoare în botcă şi-şi cresc în ea matca nouă. 
Atunci vedem chiar în mijlocul tagurului, printre celulele cele 
mici, una prelungă ca un degetar, făcută în locul unei celule 
mici, în care se află un ou, sau un puiu de lucrătoare. Albinele 
strivă celulele dimprejur, ca să facă loc celulei de matcă. O ast- 
fel de botcă se numește celulă de scăpare. 

După ce matca cea nouă a eşit din boteă, albinele rod gura 
celulei, până ce o aduc numai până la jumătate din adâncimea 
ei. Botcele au o adâncime de aproape 25 de milimetri și o lărgime 
de 8—8,5 milimetri. 

O parte din celulele mari şi mici slujesc de magazii în cari 
albinele îşi păstrează hrana, adică mierea şi polenul; iar în altă 
parte de celule își cresc puetul de lucrătoare şi de trântori, adecă 
le servește de cuib. Celulele mici sunt cuibul albinelor lucră- 
toare ; iar cele mari, cuibul trântorilor. 

Celulele de lucrătoare și de trântori au şease păreți. Fundul 
lor nu e drept. ci alcătuit din trei păreţi cari se împreună în- 
tr'un colț ascuţit, în locul unde se îmbină trei celule din cea- 
laltă faţă a fagurului. Toate celulele de pe o faţă se împreună 
cu celulele din cealaltă faţă, aşă că 3 păreţi ai celulelor din dos 
servesc de funl celulelor din faţă. In chipul acesta, între fun 

dul celulelor de pe o parte şi de pe cealaltă parte, nu rămâne 
nici cel mai mic loc gol. 

Prin forma şi aşezarea celulelor, albinele isbutesc să dea faguri- 
lor tărie; să clădească întrun loc anumit cel mai mare număr 
de încăperi, ce se pot tace și cu cea mai mică cheltueală de 
material și de muncă. Toate celulele sunt la fel şi ca adâncime 
şi ca încăpere. Ele sunt clădite totdeauna cu o muche în jos, 
cu altă muche în sus, ca un înveliș de casă, şi cu 2 păreți în 
lături. 

La clădirea fagurilor, celulele capătă dela sine 6 păreţi, fără 
ca albinele să facă vre-o socoteală. Ele vor să facă celulele 
rotunde ca un butoiu şi cu fundul găvănat. Despre aceasta ne 
putem încredință dacă ne uităm la celulele de pe marginea 
fagurilor, cari nu sunt încă sfârşiţi. Păreţii acelor celule sunt 
rotunzi, iar nu în muchii. 

Fiecare celulă fiind lipită de vecinii ei, păretele cel rotund 
so turteşte în locul unde se leagă cu vecinii, şi astfel fața 
rotundă se preface în şease păreţi drepţi. Tot în acest chip se 
petrece lucrul şi cu cei trei păreţi din fundul celulelor. Albina 
ar vreă ca fundul celulei să fie scobit rotund ; acest fund însă 
trebuind să tormeze şi câte o parte din fundul altor trei celule 
de pe fața cealaltă a fagurului, se preface în trei fețe drepte. 
Celulele fagurilor stau înclinate, adică gura e puţin mai sus 
decât fundul, pentru ca mierea să nu poată să se scurgă în ios. 
Grosimea unui fagur care are numai celule de lucrătoare adică 
numai celule mici, estede cel mult 25 milimetri şi de cel puţin 
22 milimetri. Grosimea fagurului ajunge la 25 milimetri numai 
atunci când se întrebuinţează faguri făcuţi cu tiparul. Adâncimea 
unei celule mici este de 11—12 milimetri, iar latura dela gură 
este cam de 3,002 milimetri. Zicem cam 3,002 milimetri, pentru 
că nu toate celulele mici au laturile tocmai atât de mari. Peo 
bucată de fagure de un decimetru pătrat, adică cevă mai puţin 
decât o palmă întinsă, se găsesc câte 425 celule pe fiecare față, 
sau 850 celule mici, pe amândouă feţele.—Adâncimea unei ce- 
lule mari, adică a unei celule de trântor, este la început tot de 
11—12 milimetri, dar după ce aceasta a fost acoperită la gură cu un 
căpăcel subţire de ceară, adâncimea ei se face de 15—17 mili- 
metri, de oarece căpăcelul este tăcut mult umflat în afară. Gro- 
simea fagurului, cu celule mari are 30—34 milimetri. Când a- 
cest soiu de celule au să servească numai pentru păstratul 
mierei, albinele nu mai ţin nici o socoteală de adâncime. Le 
lungesc cât pot mai mult, nelăsând între faguri decât doar numai 
atât loc cât le trebuie pentru umblat. Latura dela gură a celule- 
lor de trântori este cam de 3.811 milimetri. 

Pe o bucată de fagure numai cât un decimetru pătrat, se 
găsesc câte 265 celule pe fiecare faţă, sau în total 530 pe amân- 
două feţele. De obiceiu depărtarea între un fagure şi altul este 
cam de 11 milimetri ; ea nu poate fi mai mică de 8 milimetri. 
fiindcă atunci albinele nu ar mai puteă umblă printre dânşii, 

Pe lagurii, pe cari se găsesc şi celule de lucrătoare şi celule 
de trântori, vedem, dacă ne uităm cu băgare de seamă, niște 
celule cari nau 6 muchii, ci numai 5 muchii şi nu sunt tot 
una de mari. Astfel de celule se observă deobiceiu, numai în 
partea de sus a iagurului, şi anume acolo unde el se lipește de 
fundul stupului, sau de rama mobilă, și acolo unde, după celulele 
mici, încep celule mari. Celulele acestea se numesc celule de 
trecere. Pagurii clădiţi de curând au o culoare albă ca zăpada; 
mai târziu prind o față gălbuie; cu cât se învechesc se închid 
mereu, până ce se fac negricioși. Aceasta se întâmplă din pri- 
cina pieliţelor cari rămân dela pui, înăuntrul celulelor. Albinele 
curăţă acele pieliţi, îndată ce a ieșit puiul de albină, dar ori- 
cum tot mai rămân resturi, cari cu timpul schimbă fața faguru- 
lui. Peliţele care rămân una într'alta, îngroaşă păretele celulei, 
îl întăresc și-l înegresc. Fagurii noui se strică lesne; cu cât sunt 
mai vechi sunt mai tari și mai grei. 

Albinele încep clăditul din partea de sus a stupului, mer- 
gând cu lucrarea în jos. Incep dintr'un loc şi întind clădirea la 
dreapta şi la stânga, şi în jos, așă că lagurul capătă forma ca 
o jumătate de cerc. Când căsuţele din mijloc sunt sfârşite, la 
cele de pe margini abiă s'aşează temelia. Clădirea se face drept 
în jos, așă cum ar cădeă un fir de aţă tras dela capătul de jos, 
de o greutate. Dacă am înclină într'o parte stupul cu fagurii 
din el, albinele n'ar mai clădi fagurii cei noui în linia celor vechi, 
ci i-ar îndreptă în jos, aşă cum cade firul de aţă. O albină nu 
stă să lucreze la o căsuţă anumită; ci fiecare se duce și pune 
ceara care a pregătit-o, unde găseşte loc. 

Fagurii sunt clădiţi din ceară. Albinele o fac în patru perechi 
de ghinduri, aşezate în pântece. Ele o scot ca nişte solzi în 5 
colţuri şi loarte subţiri, printre încheeturile de sub pântece. 

Ceara e la albine ceea ce este grăsimea la animale. Ele o 
desprind de sub pântece cu picioarele din napoi şi o duc cu 
cele din nainte în {fălcile gurii; aci o mestecă, o albesc, o moaie 
şi o lac lipicioasă; apoi clădesc fagurii. Ceara se face din mierea 
şi polenul care îl mănâncă cu 24 de ceasuri înainte. Facerea 
cerei cere căldură mare în stup. Albinele își măresc căldura 
grămădindu-se multe la un loc. Se atârnă una de alta ţinându-se 
una de picioarele celorlalte, şi stau ca o ciorchine, cât clădese 
fagurii. 

Stuparii şi-au bătut capul mult şi totn'au ajuns să ştie bine 
câtă miere trebuie să mănânce albinele ca să facă un kilogram 
de ceară. Unii au găsit că au trebuință de 20—25 kilograme, 
alţii de 10—12; iar alţii chiar de 3-5 kilograme. Ceea ce au 
dovedit însă toţi, a fost că dacă albinele au polen din destul, 
cheltuesc mai puţină miere pentru un kilogram de ceară. Știința 
aceasta nu e zadarnică pentru stupar, căci dacă albinele ar fi 
scutite de a-şi clădi faguriiam avea două foloase: cele ce se în- 
deletnicesc cu facerea cerei, ar merge pe câmp după miere, şi 
apoi mierea cheltuită de ele pentru ceară ar rămâne și ar spori 

recolta noastră. Un stupar însă a dovedit că dacă știm cum să 
rânduim fagurii în stup şi cât să le dăm de lucrat, tot atâta 
miere recoltăm, ori că au de clădit faguri, ori că n'au de loc. 

Numai albinele tinere pot face ceară din belşug. Cu cât însă 
înaintează în vârstă, puterea ghindurilor de ceară se slăbeşte. 


N. Nicolaescu și Gh. Stoineseu. 


Măsuri în vederea secetei 


Dăm loc circulării d-lui Administrator al Domeniului Coroanei, adresată 
agenţilor săi, în vederea măsurilor luate şi ce vor mai trebui luate spre a 


apără pe ţăranii de pe domeniile sale, de urmările lipsei ce și anul acesta 
a bântuit ţara. 


Domnule agent, 


Urmările secetei care nea bântuit anul acesta, se resimt tot 
mai mult, mai cu seamă la populațiunea rurală. 

In unele părţi ale ţării, locuitorii au ajuns chiar la ultimele 
mijloace de cari mai puteau dispune, astfel că situaţiunea a de- 
venit îngrijitoare. 

Datcria noastră e de a le veni în ajutor. Trebuie să facem 
aceasta, cu atât mai mult, cu cât avem bănci populare pe fie- 
care domeniu şi am mai luat şi altă dată măsuri pentru întâm- 
pinarea lipsei. Astfel a lost în anul 1899, când um izbutit, prin 
dispoziţiunile noastre, să înlăturăm în mare parte urmările unei 
recolte aproape nulă. 

In anul acesta, prevăzând criza, m'am grăbit de asemenea a vă 
atrage atențiunea și a vă învită prin cirsulările dela 24 Mai, 5 
August şi 20 August, să îngrijiţi şi să stăruiţi din toate puterile 
ca țăranii să se asigure pe cât seva puteă cu cele trebuincioase 
pentru traiul lor şi al vitelor lor. 

Silinţele ce aţi pus în această direcţiune, nau fost lără re- 
zultat, mai cu seamă în ce priveşte nutreţul, care pot zice că e 
asigurat pe toate domeniile; dar lipsa de porumb, a fost atât de 
mare, încât urmările s'au ivit prea de timpuriu. 

Statul încă sa gândit la înlesnirea celor lipsiţi, cărora a dis- 
pus să se împartă porumb pentru hrană. In legea ce s'a creeat, 
in acest scop, nu se face nici o deosebire între locuitorii de pe 
Domeniile Coroanei şi cei din alte părţi ale ţării. Cu toate a- 
cestea noi, nu numai că am cumpărat porumb şi l-am împărţit, 
dar am dat locuitorilor și toată cantitatea de care am dispus, 
transportând-o chiar, dela distanţe destul de mari, cantitate care 
n'a lost, ce e drept, îndestulătoare, dar n'am avut mai mult. 

Pentru a vedeă acum ce mai e de făcut şi a luă măsuri în 
cunoștință de cauză, trebuie să ştim exact situaţiunea locuito- 
rilor de pe Domeniile Coroanei. Spre acest sfârşit ne veți raportă 
de urgenţă: starea locuitorilor în privinţa porumbului, cum şi 

în ce priveşte nutrețul, dacă în urma rapoartelor asigurătoare 
ce ne-ați trimis, sa mai ivit cumvă vre-o piedică; numărul fa- 
miliilor lipsite și cam, decât ar fi nevoie, până la recolta nouă. 

Impreună cu acestea, ne veţi da toate amănuntele cerute prin 
uota dela 27 curent, şi ne veţi comunică și măsurile ce veţi 
crede d-voastră, mai practice, pentru ajutarea celor lipsiţi. 

Vă mai recomand acum, mai mult decât oricând, de a fi în 
contact neîntrerupt cu țăranii, de a-i povăţui cu stăruinţă și de 
a-i convinge prin vorbiri călduroase, despre înlesnirile ce le pot 
aduce o cultură mai îngrijită a pământului. In ce privește nu- 
treţul, veţi insistă în special, asupra fâneţelor artificiale şi creș- 
terii plantelor iurajere, cum e lucerna, cari pot scuti vitele lor 
de efectele anilor de secetă, cum a fost cel curent; iar în curând 
vă voi da instrucţiuni pentru întrebuinţarea foilor de sfecle, ca 
nutreţ, şi în deosebi despre modul lor de conservare, de oare- 
ce am făcut mai multe încercări, cu rezultate mulţumitoare. 

Asemenea mă voi întreţine cu d-voastră, despre întroducerea 
unei noi plante furajere, care a dobândit în străinătate un loc 
de trunte, în hrana vitelor. 

Administrator, Ion Kalinderu. 


a ps 


SIMBGLICA MEDICINEI PGPGRULUI 


k k kd kä 


LEACURI SIMPATICE 
2. Diferitele părți aie corpului (ZGGTERAPIE) 


NE, 
MSN aaţâna de cal alb se pune prin parii gardului, ca 
pa 


Apei să apere satul de holeră, zic unii, de ciumă, zic alții, 

(OY iar o seamă, spune că ea alungă omizile. Adevărul 
24 ar (i, că alungă Duhurile rele, mai ales puterile vă- 
ERT tămătoare ale văzduhului, cum sunt lelele, Sân-Toader 
KN 


ca 


şi Joimăriţele. Dar despre acestea am vorbit aiureă, 

A şi am arătat și de ce calul trebuie să fie numai 
IN alb. Căpățâna de cal, arsă pe cărbuni, se alumă ță- 

\ ranii pe vreme de boale molipsitoare, mai ales la 
holeră. Căpăţâna de câine, arsă şi pisată, o pun în 

rachiu şi o beau de vătămătură, iar dintr'un fel de legie în care 
au fiert cap de câne să scaldă bolnavii de brâncă. Asta e nebunie 
goală, că brânca n'o vindeci cu cap de câne nici odată. Altă 
nebunie e alumarea femeilor cari lapădă mereu, cu cap de vulpe, 
ca să-şi vindece «stricătura» ce-o fi având-o. Pentru surzenie 
se picură în urechi oțet în care ai fiert un cap de găină neagră. 
Ochii de rac au putere asupra băşicii, de aceea ţăranii îi pi- 
sează și-i beau cu rachiu când au piatră în băşică, ori când li- 
se încuie udul. Mai înainte credeă și altă lume, mai luminată de 
cât țăranii, că ochii de rac ajută la ieșirea pietrelor din bășică, 

numai fiindcă aceste pietre seamănă cu ochii racului şi că nu- 
mele lor latinesc e la fel. Ochii de vultur îi poartă ţăranul 
ca baer, după cum vom vedea când voiu scrie despre baere. 

Dinţii de lup nehuiduit de câni sunt buni să-i arzi şi să-i 
pisezi și—asta drept să ţi spun, n'o ştiu— ori să-i presărezi pe 
rana numită colți de lup, ori să-i bei în rachiu. Atâta rău, cât 
poţi vindecă o umflătură aşă de rea cu praf de dinţi, fie ci și 
de lup care a învăţat să cânte în strană. Cu dinţii de om mort 
şi desgropat într'a! şaptelea an, arşi şi pisaţi, se descântă de 
Ducă-se pe pustii, la boala cea rea. Vezi, câte nebunii mai crede 
omul! 

Inimă de barză, fiartă în rachiu, beau cei ce au șarpele în 
burtă. Pozuaş a mai fost cine a născocit asta, că trimete barza 
să prindă şarpele. Numai cât e de geaba, căci șarpele ori câtă 
frică are de barză, când o vede moartă nu-i mai pasă. Inimă 
vie de turturică spintecată înghit cei ce au bătae rea de inimă, 
numai așa, fiindcă cuiu cu cuiu scoate. 

Maţele de ariciu sunt mare lucru. Arse si pisate şi fierte în 
rachiu— vezi că rachiul s'amestecă în toate, parcă mai mult de 
dragul lui se face doltorii—sunt bune pentru boșorogeală. De 
ce ? lac'aşa, pentru că Românul la boşorogeală zice că «i-s'au lăsat 
maţelu», de aceea tut maţele au să-i ajute. Să te miri numai de 
ce tocmai ale ariciului, şi nu ale altui dobitoc. 

Pipota de barză, fiartă, se mănâncă tot pentru şarpele din 
burtă, când nu ajulă inima berzei. Aşă mai înţelegi, pipota e 
mai de spaimă pentru şarpe decât inima. Și împeliţatul tot nu 
moare. 

Untura de cal, amestecată cu tel de fel de comedii băbeşti, 
o dau bubele ca leac pentru reumatisme. Nostim e că măduva 
din oasele picioarelor calului scot orice răceală din om, zic ba- 
bele, dar numai așa dacă pe mâni te ungi cu măduva din picioa- 
rele de dinainte, iar pe picioare cu măduva din picioarele de 
dindărăt. Nu ştiu de ce, că așa:i place calului, ori babei. Şi dacă 
e de geaba leacul, e c'a greșit bolnavul unsorile, ori poate calul 
a lost un şiret şi cât a trăit şi-a purtat schimbate picioarele, 
cele de dinapoi trebuiau să-i fie dinainte. Tot aşa e și cu un- 
tura de broască, tot pentru reumatisme. 

Ouă de broască țestoasă cu rachiu beau femeile sterpe, ca să 
facă copii. Tot pentru asta, beau cu rachiu ouă de conopistăriţă, 
fiindcă se crede că acest animal scoate tocmai o-sută de pui, 
deci poate da cu împrumut şi altora. Ouă de barză mănâncă 
cei ce au şarpe în burtă. E de neisprăvitcu şarpele ăsta! Dacă 
n'ajută nici pipota nici inima berzei, poate vor eşi pui din ouă 
şi se vor luptă cu șarpele. 

Ficat de cal, plămădit în rachiu, e bun pentru amețeli şi ne- 
bunie. Asta e lată rău, dar mai lată e credinţa că ficatul de corb 
te vindică de epilepsie, şi ficatul de lup te scapă de oftică ! 

Boaşele de cul, de curând tăiete, le pun ţăranii pe buba cea 
rea, pe dalac. 

Pentru oftică şi lipitură țăranii plămădesc în rachiu boaşele 
unui cal negru şi beau cu lunile dintr'această doftorie. Tocmai 
fiindcă e nevoe să fie calul negru, doftoria e dintre cele cu des- 
cântece şi cu tipicuri. Când ar aveă oftica leac așa uşor, ferice 
de lume. Boaşele cocoşului le mănâncă bărbaţii cari n'au copii 
tot aşa de bine ar puteă mâncă piatră acră şi să bea păcură 
că tot atâta le-ar folosi. 

Sânge de coţolană beau cei ce au năduşeală, boală numită 
astmă, tot aşa, sânge de iepure. De! Ce poate să le ajute asta! 
Dar omul crede că poate dobândi ceea ce n'are dela cel ce are, 
căci coțofana ca şi iepurile are sprintenie multă. Sânge de ră- 
toiu negru se beă pentru gălbenare, iar cu sânge de şoarece 
se face cruce pe spinarea celui bolnav de spaima mare. Ce are 
răţoiul—ba numai cel negru — cu gălbenarea? lar bietul goar 
fiindcă e fricos, cum poate să-ţi lecuească frica ? 

Am ajuns cu înșirarea la lu rul cel mai nebunesc al doftorii: 
lor băbești, la scârnăviile animalelor. Intralt loc am vorbit 
despre credinţa în spurcarea boalelor, adecă alungarea lor prin 
lucruri spurcate. Acolo numai în treacăt am scris despre acest 
lucru, aici scriu mai multe, ca să ai de ce să te crucești. 

Scârna de câne, proaspătă şi amestecată cu albuş de ou, se 
pune la junghiu; uscată și pisată mărunt se suflă în ochi pen- 
tru albeaţă. Doltoria din urmă este întemeiată numai pe ase- 
mănarea între lucruri, căci albeaţa se vindecă tot cu lucruri 
albe, iar scârna cânelui trebuie să fie albă, şi odată se vindea 
şi prin spiţerii, cu numele album grecum. Tot pisată mărunt, 
scârna de câne se sullă cu o ţeavă în gâtul copiilor cari au 
gâlci. 

Baliga proaspătă de cal se pune pe junghiu, şi muiată puţin, 
se stoarce în gura celor ameţiţi și ai celor în care sau aprins 
rachiul. Tot aşa li-se scurge în gură must de Dalegă şi celor 
otrăviţi, ca să verse. Baliga de vacă coaptă în vatra focului, se 
face oblojeală, pentru cei ce au dureri de urechi. Fiindcă bubele 
dulci şi pecingenea se vindecă cu baligă proaspătă de vițel, 
prin sate vezi dese ori copii plini de baligă pe obraji. O oblo- 
jală fără de nici un folos este aceea a brâncei cu baleză de 
vacă, adunată de pe câmp. Scârna de lup şi de vulpe să între- 
buințează pentru năjit. lar cea de urs se plămădeşte în rachiu 
şi se beă pentru tuse. Nu știu culoarea a făcut, ori altceva, să 
se numească scârnă de urs un fel de zahăr ce se vinde prin 
băcănii tocmai pentru tuse. 

Găinaţul de găină, amestecat cu seu de lumânare şi pelin, se 
pune pe burta copiilor cari au socote. Se pune şi în rachiu şi 
se bea pentru încuiere. Tot aşa se face şi cu găinaţul de vrabie. 
O scârboasă doltorie este amestecul de găinaţ de găină şi de 
gâscă cu scârnă albă de câne, care se pune pe uime, ca să dea 
îndărăt. 

Udul de ariciu se pune în rachiu și se dă celor baţivi ca să 
se lasa de băutură. Cu udul de câne să spală buboaiele. 

Şi scârna omului se întrebuințează des, dar numai pentru 
spurcarea bubelor şi a buboaielor. Proaspătă se pune pe orice 
buboae, iar veche şi pisată, cu mujdeiu, pe buba cea rea a dalacului. 

Incălzită la foc şi amestecată cu peatră vânătă se fuce oblo- 
jeală pentru dureri de gât. Udul omului ajută, după credinţa 
ţăranului, la dureri de ochi, mai ales cu udul copiilor de ţâţă 
să splă la ochi cei cu boala. Dar în loc să le ajute, bine înţeles, 
mai rău le face, căci murdăria n'o scoţi printr'altă murdărie. 
Copiilor mici, când n'au somn, li-se dă să beaud de-al mamei lor. 

Din câte am spus, se vede că scârna animalelor se întrebuinţează 
mai mult ca oblojeli. N'ar fi de zis nimic pentru asia, cu toate 
că țăranii ştiu să-şi facă atâtea oblojeli din lucruri curate, mai 
ales din burueni uscate şi pisate. Dar e rău, că cred în pute- 
rea peste fire ale spurcăciunilor, că anume acestea spurcă boala 
şi duhurile rele cari aduc boalele, şi nu văd că se spurcă tot 
numai pe ei. Să to gândeşti de-o parte la putori'e ce se fac 
într'un bordeiu din soiul acesta de oblojeli, mai ales iarna, şi 
de alta la murdăriile ce le lasă pe piele, căci după ce le între- 
buinţează ţăranii nu se spală. Apoi murdăriile mai ajuag în ochi, 
în tăieturi și rane. Când are rane, ţăranii pune pământ pe ele 
și câts alte toate, dar numai la spălături nu se gândeşte, de a 
ceea ele sunt veşnic aprinse şi cu puroaie. Asta să-l înveţi pe 
țăran, cât poţi mai bine, să-și spele ranele, decât să le spurce. 

Pe jos lipite cu balegă de vacă, pereţii lipiţi tot cu balegă de 
vacă, cuptorul lipit cu balegă de cal, prin casă balegă şi ud de 
vițel, pe care-l ţin în casă până e mic, băiatul cel mai mic uns 
cu balegă pe obraz pentru deochi, altul mai mărişor legat la 
gât pentru gâlci cu scârne de câne, celalat cu uimă oblojit cu 
scârna de gâscă amestecată cu de câne, pe lereastră un şip de 
rachiu cu găinaţ de găină pentru încuiere, toţi ai casei cu pi- 
cioarele pline de balegă de prin curte, bărbatul plin de balega 
din coşar şi pe haine, în tindă găinaţul îngrămădit al găinilor 
ce dorm pe poliţă, pe coşul vetrei se svântă hainele pline de 
murdărie ale copi ului din leagăn, iar împrejurul casei putoare 
grozavă şi de balega vitelor şi de a oamenilor cari îşi lac ne- 
voia pe unde pot în dosul casei. ferească Dumnezeu să [ie pre: 
tutindeni aşă, dar tot măcar la a treizecea casă din țară, așă e. 
Dar să fie tot numai la a suta casă, şi tote de spaimă. Apoi 
mai pune celelalte murdării din casă, ales iarna. zvântarea albi- 
turilor pe cuptor, nemăturarea casei, pentru pricinile superstiţi- 
oase, mai cât ţine postul mare, îngrămădirea într'o singură odaie 
a câte 8 și 10 suflete şi a tuturor catraluselor câte le au gi ale 
doniţelor şi vaselor cu ce biata au, ba legume, ba brânză, apoi 
tumul ce iese prin odaie — «de aceea sărmanul Român, mai så- 
rac, miroasă a fum şi a pârleală primăvara. 


G. Coșbue 


+ 
——— SAA —— 

C O LIN D 


La grădina raiului 

La pomul iudemului, 
Ce veste s'a întâmplat: 
Cruciţă nouă de brad, 


Lui Christos să-l restignească 
Pe noi să ne mântuiască. 
Şi Pilat s'a mâniat 

La mâni el s'a suflecat, 
Pălmi preste obraz i-a dat, 
Cu sulița lau străpuns 
Sânge şi apă au curs. 

De milă și de bănat 
Soarele s'a întunecat. 

Luna s'a îmbrăcat în sânge 
Stelele începură a plânge. 
Grăiă Jidovii cu toţii: 
Restigniţi-l pe Christos! 

Că de nu li-i restieni 

Nouă împărat nu ne-i fi! 


Trecem la Palestina 
Unde a strălucit lumina, 
Cel ce da lumii vieaţă 
Il purtà fecioara 'n braţe. 
Fecior și cu maică 
Plecând fără taică. 

o EN apesi 


CUGETĂRI 


DE 


CARMEN SYLVA 
— Dacă morţii ar puteă vorbi, apoi nici de ei nu 
se va spune mult bine. 


— Noaptea sunt toate de foc: și stelele, şi gându- 
rile şi lacrămile. 


— Părul cărunt e ca spuma pe care o aruncă 
marea după furtună. 


a e Ra 
$ 

Biserica Kreţulescu din Bucuresti. 
(Vedere din lucrarea Adm. Casei Bisericii «Şapte Biserici»), 

MONTAIGNE 


ichel Eyquem de Montaigne, vestit moralist şi 
scriitor francez, s'a născut în castelul de Saint- 
Michel de Montaigne la 1533 şi a murit la anul 
1592. Părintele său îi dete o educaţie foarte în- 
grijită $ şi foarte ciudată: Nu i se vorbeă copilului în casă 
decât latineşte, lucru care l'a făcut pe Montaigne să cunoa- 
scă limba latină la vârsta de şase ani, fără a şti însă o 
boabă franţuzeşte. Afară de aceasta, el eră sculat dimineaţa 
din somn în sunetele muzicii — pentru a începe ziua cu bune 
dispoziţii şi pentru a rămâne toată ziua bine dispus. Tatăl 
său, deşi aristocrat, l-a silit de mititel să trăiască la ţară şi 
să fie mereu în atingere cu ţăranii. Montaigne fie din cauza 
educaţii primite, fie din cauza norocului, a fost un om cu 
desăvărşire fericit, şi a putut zice la bătrâneţe: «Tot ce am 
făcut eu în viaţă am făcut cu voioşie (joy). Băgat în cole- 
giul dela Guyenne ca să înveţe franţuzeşte, eră cât pe aci 
să uite limba latină din cauza regulelor pedante după care 
eră obligat să o învețe. 

La 1569 traduse după rugăciunea părintelui său: Teologia 
Naturală a lui Raymond de Sébonde, traducere, care-i des- 
chise pofta de-ă scri şi el ceva 

Minunata sa operă Essais văzi lumina în Sri 1580 la 
Bordeaux; până la 1583 mai tipări el înşusi încă patru edi- 
ţii mul adăugate şi mărite. Despre autorul lor a zis Mon- 
tesquieu: «In cei mai mulţi din autori văd pe omul care 
scrie; în Montaigne văd pe omul care cugetă». 

Pentru ce-a scris el cartea Essais? O spune singur: n'a 
avut alt scop decât de-a sə zugrăvi pe el însuşi, fără a se 
linguşi nici a se face mai mare, ci pentru mulţumirea sa 
particulară şi pentru comoditatea deosebită a familiei sale, 
tără a se gândi să aducă vr'un serviciu cititorului, nici pen- 
tru glorie. 

«Voiesc, zice el, în franţuzeasca de pe atunci, să fiu văzut 
în felul meu simplu, natural şi obişnuit, fără studiu şi în- 
frumuseţări ; căci mă zugrăvesc pe mine». 

In fața lui pentru şi contra, lui da şi lui nu, asupra tu- 
turor chestiunilor, nu se crede îndreptăţita alege între solu- 
țiunile contrarii, nu tăgădueşte, nici n'afirmă; nu se crede 
sigur nici de îndoiala lui; ştie abia că nu ştie nimic şi for- 
mulele lui sunt. «Ştiu eu?» «Poate !». 

Montaigne în Fssaisa atins deadreptul chestiunile de edu- 
caţie în capitolul XXIV din Cartea I, intitulat: Despre Pedan- 
tis, şi în cap. XXV din aceeași Carte: Despre Instituţia copii- 
lor; dar un marenumár de vederi pedagogice sunt risipite în 
celelalte părți ale cărţii Essais, mai ales în următoarele ca- 

pitole: Despre iubirea părinților față de copii; Despre cărţi; 
Aria da conferi. 

La rândul său, G. Compayré zice despre Montaigne: <Im- 
portanţa ideilor sale pedagogice, or cât deincomplete ar îi, 
numai e discutabilă. Din ziua în care Guizot în Annales de 
éducation (1812) le-a consacrat un articol de critică elogioasă, 
toţi istoricii de educaţie au fost de acord să salute în Mon- 
taiene pe unul din părinţii pedagogiei. 

Montaigne este un cap de şcoală în materie de educaţie». 

Scopul educaţiunii după el este: «d’a formă nu specialişti, 
ci oameni. Inainte d'a fi cinevă advocat, medic, industriaș, 
profesor, matematic; înainte d'a ne cercui viaţa într'o pro- 
fesiune specială, trobuie a cugetă să devenim oameni, adică 
inteligenţe deschise, capabile d'a înţelege tot, inime simți- 
toare ştiind să iubească tot ce e vrednic d'a fi iubit; conştiinţe 
drepte şi caractere tari pe cari întâmplările vieţii să nu le 
suprindă lipsite şi dezarmate, oameni în fine cari să poată 
face orice şi cărora să nule placă a face decât lucruri bune. 
Ce trebuie să înveţe copii? Ceeace trebuie să facă când 
vor {i oameni». 

P. Teleor. 
— fa 


Brânza de Brie 


utorii cari vorbesc despre brânza de Brie, n'au 

in seamă de cele mai multe ori decât brânza 
de Brie fabricată în special în ținutul de Meaux 
și ale cărei imitațiuni, mai mult sau mai pu- 
țin izbutite, provin din districtele Marnei, Seine- 
et-Oise, Aisne, Allier, etc. In realitate insă, se fabrică în 
Brie trei soiuri de brânză de acelaș neam, deși se deosi- 
besc ca gust, mărime și greutate. 

Mai întâiu, brânza de Brie din Meaux, cea mai cunos- 
cută: are diametrul de 40 cm., și grosimea dela 2—3 cm. 
și o greutata de 3 kgr. 

Apoi brânza de Brie din Coulorniers este mult mai mică 
şi cu un gust puțin cam deosebit; diametrul său nare mai 
mult ca 15 cm., 3 cm. grosime și o greutate de aproape 
1/, kgr. E cam tot atât de preţuită ca și cea din Meaux. 

In sfârșit, brânza fabricată în regiunea Melun și anume 
în cantonul Châtelet, are diametrul 25 cm., grosimea de 
3 cm. și cântărirea în mijlociu 1,500 gr. 

Nu numai mărimea deosebește pe aceasta din urmă de 

celelalte feluri— de cea de Meaux și cea de Colouniers — 
ci mai ales consistenţa, gustul său mai simțit și marea-i ușu- 
rință de conservare. 

Fabricarea acestei brânze nu se deosibeşte în principiu 
de a altora grase. 

Totuși, de oarece nu sa arătat în nici o publicitate, cred 
folositor să dau aici — după cât cunosc — o schiță, care va 
puteă să slujească drept basă unui studiu viitor mai întins. 

+ * 

Brânza de Brie de Melun se fabrică mai cu scamă în 
cantoanele Châtelet, Melun Nord, Brie (circumscripția Melun). 

Laptele se ia numai dela vacile normande, care dau între 
6 și 7 litri de lapte pe zi, în mijlociu, pentru un an. 

Ele sunt hrănite după timp cu fân verde (trifoiu proas- 
păt, coada șoricelului, bobușor, mazăre, porumb), cu fân din 
livezi artificiale, cu sfecle, cu tărâțe şi cu turte. 

Primăvara și vara, vacile se duc la câmp și prin țelinele 
verzi, dar ele stau în timpul anului cea mai mare parte dia 
zi și noapte în staul. 

Operațiunile succesive ale fabricărei sunt: 

1) Punerea chiagului sau inchegarea. 

2) Dresagiul; 

3) Zvântarea; 

4) Sărarea; 

5) Uscarea; 

6) Rafinarea. 

Să vorbim în parte despre fiecare: 

1) «Inchegarea». — Metoda cea mai răspândită stă în a 
pune chiagul în toate dimineţile in amestecul de lapte muls 
in ajun cu cel muls dimineața. 

Temperatura acestui amestec variază dela 20—25 grade, 
după anotimp. 

Câteodată, prin căldurile cele mari, se pune chiagul di- 
mineața și seara, după ce sa scăzut temperatura fiecărui 
lapte muls la 24 — 250. 

Se întrebuințează chiagurile concentrate Fabre sau Hansen, 
o linguriţă de cafea (6 cm. c.) pentru 100 litri lapte, mai 
pretutindeni se închiagă laptele în mase mari, dela 50—75 
litri dintr'o dată. 

După un ceas și jumătate închegarea sa fă ut; totuși, 
numai după 2 ore și jumătate se zărește zcrul limpede, 

dacă faci o găuricică in laptele inchegat, cu degetul sau 
cu cuțitul. 

2) «Dresagiul». — Laptele închegat rămâne cu zerul până 
în dimineața următoare; când să-l pui în tipar, îl frămânți 
cu mâna în toate sensurile, până când laptele inchegat e 
făcut în bucăţi, cât o nucă, bunăoară. 

Atunci se umple tiparele cu ajutorul unui vas. 

Tiparele au diametrul de 29 cm. și sunt înalte de 10 cm.; 
ele sunt din lemn alb dintr'o singură bucată; ele se pun 
pe un fel de masă, gratar de lemn, sau masă de papură, 
aşezate și ele pe mese de răchită. 

Dacă tiparul se umple i se pune de-asupra un tipar cu 
acelaș diametru, dar cu o înălțime numai de 5 cm și se 
umple până sus; sau mai bine se așează pe tiparul plin un 
al doilea tipar cu o înălțime de 10 cm., umplut numai pe 
jumătate. 

3) «Zvântarea». — Tiparele sunt lăsate in lăptărie, timp 
de 24 ore spre zvântare; zerul se scurge prin jghiaburi 
adânci pe mese acoperite cu plumb și se duce într'o stra- 
chină așezată la exterior, de unde se poate luă și să dă la 
porci. După 24 ore, se procedează la scoaterea din tipare, 
răsturnând brânza pe o masă, se potrivește suprafața și 
se face sărarea. 

4) «Sărarea». — In acest moment se sară pe de-asupra 
şi împrejur, cu mijlocul unui amestec de sare uruită, uscată 
bine și cărbune de lemn; coloarea neagră a acestui ames- 
tec ne încredințează de împărţirea de-opotrivă a sărei, lu- 
cru care e foarte important pentru omogenitatea brânzei 
în timpul dospirei, cu atât mai mult, cărbunele amestecat 
cu sare dă un mai bun aspect, bătând în albastru cu pri- 
Jejul punerei în vânzare a brânzei. 

Ziua următoare se răstoarnă brânza pe o masă și se 
sărează partea care a fost dedesubt. 

Toate aceste operaţiuni se fac în lăptărie, care trebuie 
să fie un local sănătos, bine aerisit și apărat de muște prin 
porţi duble și cu pânze metalice la ferestre; să se poată 
face lesne întuneric cu mijlocul unor obloane ușor de mă- 
nuit. 

5) «Uscarea». — N'am putut să arăt aci teoria fabrică- 
rei brânzei moi rafinate: dar e de nevoie să amintesc că 
laptele închegat după zvântare, rămâne cu un lichid încăr- 

cat cu acid lactic împrăștiat și pe care mucegaiul care se 
va face la fața brânzei, are menirea de a distruge această 
aciditate, pentru a lăsă să se desvolte microbii și să coacă 
pasta. 

Germenii acestei mucegăeli se găsesc pe zidurile brân- 
zăriei. 

După câte-vă ore, după ce sa adus brânza la locul unde 
trebuie să se usuce, incep să se arate niște umflături. Dar 
ele nu se pot vedeă cu ochiul decât după patru zile. 

Se formează la suprafața brânzei un puf moale albăstriu. 
In timpul cât stă spre uscare, când temperatura trebuie să 
fie 14—160, tiparele sunt răsturnate în fiecare zi, schim- 
bând de fiecare dată fața; în acelaș timp tiparele sunt 
ridicate cu o treaptă. 

După S$ zile, în general, praful albăstriu acoperă în in- 
tregime brânza; atunci e dusă la piață și vândută la ne- 
guțători cari o coc, o rafinează și o vând în comerț în 
detaliu. 

6) «Rafinarea». — Brânza se păstrează în pivnițe sănă- 
toase și uscate unde se rafinează; se răstoarnă des până 
când consistenţa și mirosul ei arată că este bună de pus 
în consumaţie. 

Brânza nu tocmai bună se vinde după șase săptămâni, 
cea bună, după trei, patru și chiar șase luni. 

Se poate conservă un an fără a s2 strică, ținând'o într'o 
atmosferă relativ uscată. 

«Produs și preţ». — In mijlociu trebuie 10 litri de lapte 
spre a tace brânză în stare albăstrie, al cărei preț, variază 
dela 1 fr. 50 — 2 fr. 80, in mod excepțional 3 franci. 

Prețul. mijlociu al produseior de bună calitate e cam de 
2 fr. 50, ceeace face ca prețul unui litru de lapte să fie 
21 bani, fără a pune la socoteală valoarea zerului. 

Comercianțţii cari rafinează brânza o vând cu 2 fr. 80 
până la 3,20 la Melun; dar ei exportă o mare parte și 
mai ales la Paris și în alte țări, până șiiîn Egipt, cu pre- 
turi, probabil mult mai ridicate. 

La Paris această brânză se vinde la câți-va neguţători 
in detaliu, a câtor-va cartiere bogate cam cu 2 fr. 50 o ju- 
mătate kgr. 

Imbunătățirile ce se pot aduce acestei industrii constă 
mai ales în o mai mare curățenie și regularitate în între- 

buințarea chiagului; această din urmă condiție ne poate da 
un lapte închegat totdeauna uniform și prin urmare o dos- 
pire regulată; ar mai fi de dorit să se observe termome- 
trul, acidimetrul și măsurile graduate pentru chiag, și să 
se observe mersul operaţiei. 


La lăptăria Periș de pe Domeniul Coroanei Cocioc, pe 
lângă celelalte brânzeturi să fabricează și brânza Brie. 

lată cum se fabrică: 

Să ia laptele proaspăt dela vaci și i-se dă o temperatură 
de 300 Celsius, apoi i-se adaugă chiag în așă proporţiune 
in cât să dureze 3—4 ore până ce laptele să fie complect 
închegat. Spre a obține aceasta, la lăptăria Periș să dă 7 - 8 
cm? chiag lichid al d-rului Blumental din Berlin la 100 litri 
lapte. 

Când laptele este inchegat să scoate din vasul in care s'a 
pus, cu o lingură de tablă anume, în forme care au un 
diametru de 40 cm, și o înălțime totală de 15 cm., și 
sunt făcute din 2 bucăți, partea de jos 8!/, cm, și a doua 
6'/, cm., înaltă, având găuri pentru scurgerea zerului in 
diametru de 2 mm. Formele sunt așezate pe niște rețele 
de bețe (tăvi), spre a se înlesni scurgerea zerului, cari la 
rândul lor stau pe capace de lemn și acestea pe mese. 
Camera în care stau formele are o temperatură de 16°— 18° c. 

După 12 ore laptele închegat depus in forme (adecă 
brânza) trebuie să fie scurs dejă într'atât ca să putem luă 
forma de deasupra și să intoarcem brânza pe partea cealaltă. 

După 12 ore întoarcem din nou brânza și-i dăm sare pe 
suprafață, lucru cel facem după ate 12 ore pe partea 
cealaltă. De asemenea după alte 12 ore dâm sare pe păr- 
tile mărginașe.—După 3 sau 4 zile brânza trebuie să fie 
scursă complect și sârată.—De aci inainte incepe perioada 
de fermentaţiune. 

Pentru această perioadă trebuie două camere sau pivnițe 
deosibite şi anume una uscată cu mult aier și ll—l120c. 
temperatura și alta umedă cu o temperatură de 15—160 c. 

In prima pivniță să pune brânza îndată după-ce sa scurs, 
adecă după a 4-a sau a 5-a zi dela fabricare și rămâne aci 
3—4 zile cel mult, în care timp se intoarce de peo parte 


pe alta la fiecare 12 sau 24 ore şi se pune pe așternut 
uscat. 


x 
Velerea Lăptäriei cu grajdurile „pentru vaci dela Peris. 
Domeniul Coroane: Cocioc (Ilfov), 


Ca.To 

In intervalul acesta brânza începe a formă pe supratață. 
un mucigaiu alb foarte fin, Aceasta arată momentul când 
trebuie să se schimbe în a doua povniță cu o temperatură 
de 15 — 16" c, şi foarte umedă (90—95 %, umezeală). Indată 
se observă o schimbare în culoarea mucigaiului care devine 
albastru și mai intens; iar după câteva zile acest mucigaiu 
devine roșu-gălbuiu. Până să ajungă la această stare îi trebuie 
20—25 zile. Cu toate acestea el incă nu este de ajuns de 
făcut, adecă ajuns la maturitate, decât între 30—40 zile. 

Când «Brie» este gata (copt) și-l tăiem cu cuțitul, massa 
trebuie să fie compactă, de o culoare gălbuie deschisă, moale 
la apăsat cu degetul, fără să curgă dela sine. 

De obiceiu însă «Brie» se pune în vânzare după 25 zile. 

Bucata întreagă rotundă să taie în 12 bucăți triunghiulare 
(sectoare), y şi se împachetează în hârtie metalică (ştaniol) 
și apoi în cutii de lemn sau carton. 

Intro roată întreagă intră 22--24 litri lapte, sau 2 litri 
de fiecare bucată triunghiulară, care cântăresc câte 280—300 
grame. 

V. S. Moga. 


Vizita d-lui Ministru Sp. Haret in comuna Parachioi, jud. Constanța 


In ziua de 24 Sept. a. c, comuna Parachioi din jud. Cons- 
tanța a primit vizita d-lui Ministru Sp. Haret, însoțit de 
d-nii S. Vârnav, prefectul de Constanţa, Săveanu prefect de 
Putna, S. Haliţa inspectorul gen. al învăţământului primar, 
Paul Paşa revizorul de Constanţa, I. Bănescu inginerui jud. 
Constanţa şi d-l Florescu suprefectul pl. Silistra-Nouă. 

Autoritatea comunală a ridicat mai multe arcuri împodobite 
cu verdeață şi drapele tricolore; asemenea d-nii învăţători res- 
pectivi, împodobise localul şcoalei cu arcuri, ramuri de ver- 
deaţă şi cu portretele M. S. L. Regele şi Regina şia A. L. R. 
Principele şi Principesa României. 

Populaţiunea comunei în dragostea de à primişi de a ve- 
deă pe înalții musafiri, au lăsat munca câmpului şi îmbră- 
caţi în haine de sărbătoare, s'au aşezat pe la locurile pe 
unde aveă să treacă oaspeţii. 

La ora 12 şi 10 p. m. călăreţii cu steaguri tricolore să 
zăresc de după muchea dealului despre Oltina, şi iau direc- 
țiunea spre spital. 

La ora 1240 m. d-l Ministru soseşte la noua construcţie 
a bisericii, unde este întâmpinat de către elevii şcoalelor 
din Parachioi şi Caranlâc, în frunte cu d-nii învăţători şi 

mult popor. Aci i se oferă un buchet de flori de citre o 
elovă din cl. III şi i se ţine o cuvântare de bună venire de 
către un elev al şcoalei din Parachioi. 

Corul şcolar întonează Imnul de primire şi e condus prin- 
trun rând de elevi, cari îi aruncă flori, până la biserică, 
unde se prezintă comitetul pentru construcţia bisericii. D-l 
învăţător I. Negrescu din Parachioi, ţine o cuvântare de buuă 
venire, arătând dragostea ce are populaţiunea dea primi 
pe iubitul luminător al poporului Român. 

Parohul comunei, print'o cuvântare, arată însemnătatea 
bisericii. D-l Ministru prin cuvinte calde arată mulţămirea 
sa pentru lucrările făcute în scurt timp în județul Constanţa, 
şi aceasta datorită oamenilor de bine; mulţămește locuitori- 
lor pentru munca, dărniciea şi ascultarea ce o dau pentru în- 
nălţarea unor astfel de instituţiuni, cari fac fala Românilor. 

Dela biserică a mers la şcoală, şi în tot drumul s'a_inte 
resat de populaţiunea acestei comuni, în ceia ce priveşte 
starea materială şi culturală, dândui-se lămuriri de către d-l 
I. Negrescu, institutorul diriginte, care e de 22 ani în comună. 

La poarta şcoalei, a fost întâmpinat de d-nii primari din 
plasă cu drapelele comunelor şi de meliţieni; d-l Ministru pe 
fiecare a întrebat despre localitatea unde să află; in acest 
timp corul şcolar condus de către d-na învăţătoare Olimpia 
Negrescu, cântă imnul de primire. Până la uşa şcoalei a 
trecut prin rândurile de elevi, iar un elev din cl. IV, a re- 
citat o frumoasă poezie. 

E condus apoi în sala clasei I, unde eră expoziţia lucrului 
manual al elevelor din Parachioi şi elevilor din Caranlâc. 
D-1 Ministru cercetează obiectele lucrate, făcând diferite în- 
trebări d-nei învăţătoare din Parachioi şi d-lui învăţător din 
Caranlânc, asapra modului cum să predă lucrul manual. 

După dejunul luat la şcoală, îşi ia rămas bun, mulţămind 
în acelaşi timp de modul conducerei şeoalei, de prezenţa şi 
atitudinea ce au locuitorii cât şi de primirea călduroasă ce 
i s'a făcut. In curtea şcoalei îl primeşte iarăşi un numeros 
popor care îl petrece. 

Un ţăran. 
—— EX 


A PBI 


Subsemnatul învăţător din Comuna Beilic, plasa Silistra-Nouă 
judeţul Constanţa, având la şcoală o bibliotecă mică și nu prea 
îndestulătoare, fac apel la caritatea publicului, şi rog pe toţi domnii 
librari, editori, autori și oricine are bună voință, de a dona bibli- 
otecei Beilic, oricâte volume i-ar lăsa inima, pentru înnălţarea 
moralului și cultura ţăranului român. 

Din buna voinţă a d-lui Director al Revistei <Albina», numele 
donatorilor vor fi publicate în revistă. 

Z. Vasiliu 


Beilic-Constanţa. 

“DIN _DIN LITERATURA POPORANA A 


Te 


Foileană trei urzici 
Amărâtu-i omu-atunei 
Când îşi dă boii pe junci, 
Ciubotele pe opinci 

Și nevasta la voinici. 


Are mama două fete, 
Apă'n cofă nu se vede. 
La leliţa jucăuşă 

Stă gunoiul după ușă, 
Pune boii la tânjală 

Şi dă gunoiul afară. 


Foileană șun dudău 
Marei drumul la Bacău, 
Da-i mai mare dorul meu; 
Dorui meu g'al dumitale 
Face-l-ar Dumnezeu floare, 
O floare mirositoare 

Ca s'o leg la cheutoare, 
Ca s'o bată vânt de vară, 
De vară, de primăvară. 


Frunzuleană de-alunică, 
Spune-mi, dragă rândunică 
De ce codru îngălbeneşte, 
Și voinicu "'mbătrâneşte ? 
— Codrul de zăpada grea 
Voinicul de voie rea. 


Dacă n'ai mai-fi pe lume 
Nu te-ai mai legă de mine, 
Ca fasolea de harag, 

Ca boala de om sărac. 


Frunză verde popitnic 
Când eram fecior mai mie 
Aveam semne de voinic, 
Dar acum mă făcui mare, 
Ma'nvăţat a 'mblă călare, 

Cu doi harmăsari furaţi 
Eu știu drumul la Galaţi. 


Frunză verde alior 

La umbra molifţilor 
Unde-i iarba ca acul, 
ŞI frunza ca pitacul, 
Zvârlii sapa la dracul. 


Mândra mea din Valea Rea 
Imi căznește potera, 

Mi-o căznește de trei zile 
Ca să mă dee pe mine; 

— "Ţine, mândro, nu mă da, 
Ţi-oi croi o maloteă 

Verde, verde ca frunza 

Cu florile cât palma. 


Frunzuleană lemn de nuc, 
Hupţuţu, că n'am ciubuc, 
Nici la moară n'am suduc, 
Nici acasă n'am lăsat, 

Nici cu mine n'am luat 
Nici parale, nici tutun, 

Nici vin vechiu de cela bun. 


Foileană mărăcine, 
S'a dus puica dela mine. 
Mia trimes puica serisoare, 
Săi trimet şi eu o floare, 
S'o trimet pe Sfântul Soare 
Sfâtul Soare 
Arde tare, 
S'o trimet pe sfânta Lună; 
Sfânta Lună-i răcoroasă 
Duce floarea mai frumoasă. 


Pentr'un tăbăeţ de fată 
Stau flăcăii să se bată, 
Staţi flăcăi nu vă băteţi 
Că mai vine-un tăbăeţ. 
Culese din Comuna B eea-Cândești (jud. Neamț). 
de Alexandra A. Naum. 

Informaţiuni 


Casa reală a început să impartă la săracii din Capitală, din 
ordinul M. S. Regelui, pentru sărbătorile Crăciunului, 1000 stân- 
jeni lemne și 15.000 lei. 


* 


* * 

D. Gr. I. Dianu, directorul general al închisorilor, a înaintat 
Ministerului de justiţie, tablourile graţierilor, comutărilor și re- 
ducerilor de pedepse ce se vor face cu prilejul sărbătorilor. 

Tablourile vor ti supuse zilele acestea aprobării M. S. Regelui. 

Sunt în total 100 propuneri de graţieri, comutări și reduceri 
de pedepse. 


* * 

După proiectul de buget alcătuit de d-l ministru de finanţe, datoria, 
publică va fi la 1 Aprilie 1905 de 4.359.927.235 lei, din care se vor amortiza 
în cursul anului 23.823.696 lei. 

Suma prevăzută pentru plata anuităţilor este de 85.880.751 lei. 

Spesele pentru plaia anuităţilor sunt prevăzute cu 509.000 lei; pe exer- 
ciţiul în curs erau de 800.000 lei. 

După tabelele de amortizare, în 1958 vor fi amortizate toate împrumutu- 
rile actuale. 

* ý * 

Ministerul de finanțe, față cu lipsa în care se află populațiunea rurală, 
a luat măsuri ca să nu se vândă nici o vită a sătenilor pentru împlinirea 
dărilor câtre Stat. 

In acest sens, ministerul a dat o circulară administratorilor financiari 
din ţară, prin care le pune in vedere să dea ordine perceptorilor fiscali 
în acest sens. 

In cazuri când sătenii nu vor aveă cu ce să împlinească dările, per- 
ceptorii le vor sechestră vitele ca garanţie, însă fară a le vinde. 


„va 


Ministerul de interne continuă cu cumpărăturile de cereale spre a fi 
distribuite la sătenii aflaţi în lipsă. 

Ministerul a mai cumpârat 35 vagoane grâu care a fost distribuit la 
sătenii din judeţul Vlaşca. 

* 7 * 

Ministerul domeniilor a decis să cumpere din Franţa cu suma de 5.000 
lei un frumos armăsar bolonez cu numele «Nikel», care va fi încredinţat 
fermei model Studina pentru reproducţiune. 

kd 


. s 
In Noemvrie 1994 sau încasat din taxa de !/, la sută şi aceea de 
cheiagiu, lei 194.940, față cu 389.137 încasaţi în aceiași lună din 1903. 
Rezultă deci un minus la încâsări de 194.497 lei. 
Acest minus provine din cauza oprirei exportului de porumb șia 
nutreţurilor pentru vite. k 
* E i 
In Noemvrie 1994 s'au încasat din taxa pe spirt, lei 761.735, faţă cu 
1.042.371 încasaţi în Noemvrie 1903. 
Din taxa pe bere s'au încasat 67.842 lei faţă cu 73.917 lei încasaţi în 
aceiaşi lună din anul trecut. 


* 
* 


* 
d pan 24 — 30 Noemvrie 1904 au fost în toată ţara următoarele cazuri 

e boli: 

In cemunela rurale. — Scarlatină, 563 bolnavi vechi, 150 noi, 132 vindecați, 
30 morţi. Pojar, 74 vechi, 145 noi, 84 vindecaţi, 6 morţi. Difterie, 35 vechi, 
36 noi, 29 vindecaţi, 6 morţi. Febră tiloidâ, 210 vecii, 115 noi, 76 vinde- 
caţi, 11 morţ. Disenterie, 37 vechi, 14 noi, 22 vindecaţi, 1 mort. Tuse 
eonvulsivă, 463 vechi, 118 noi, 9i vindecaţi, 6 morţi. 

Totalul bolnavilor în comunele rurale a fost de 1989. 

Dintre aceştia 758 au fost îngrijiţi în «infirmerii» și anume: 451 de 
scarlatină, 101 de pojar, 26 de difterie, 171 de febră tifoidă, 3 de disen- 
terie şi 6 de tuse convulsivă. Numărul infirmeriilor în funcţiune 164. 

In infirmerii au mai fost îngrijite 5 lehuse şi anume: 1 la Boldești 
(rada 2 la Slătioara (Romanați), 1 la Dănești (Vasluiu), 1 la Vasilaţi 
(Ilfov). 

In băile populare s'au spălat:9 persoane la Bujor, 60 la Folteşti, 40 la 
Pechea (Covurlui), 20 la Nicorești (Tecuciu). 

In comunele urbane. — Searlatină, 81 bolnavi vechi, 22 noi. 18 vindecaţi, 
3 morţi. Pojar, 74 vechi, 48 nci. 59 vindecaţi. Diiterie, 38 vechi, 33 noi, 
30 vindecaţi, 2 morţi. Febră tifoidă, 85 vechi, 16 noi, 28 vindecaţi, 2 morţi. 
Dezinterie, 2 vechi, 2 no, 1 vindecat, 1 mort. Tuse convulsivă,4t vechi, 
7 noi, 15 vindecaţi, 1 mort. 

Totalul bolnavilor în comunele urbane 452. Totalul general al bolnavi- 
lor din întreaga ţară 2.441. 


* 
= $ 

Administrația casei şcoalelor a trimes la Berlin pe d-nii G. Ionescu, 
profesor la liceul Lazăr din Bucureşti şi Em. Florian, profesor la liceul 
din Ploeşti, spre a se perfecționà în studiul limbei germane timp de6 luni. 

D-l Ionescu își va face studiile observând modul de predare al limbilor 
moderne în şcoalele secundare din Germania, atât în liceele cu programa 
obicinuită cât şi în cele zise reformgimnazium; d-sa va căută a vedea 
până unde poate merge progresul elevilor în studiul limbilor moderne, 
pe baza noilor metode, şi tot odată se va interesă de organizarea ad- 
ministrativă a liceelor germane. 


——_000e—— 


De ce sunt Japonezii mici de statură ?—După cum se știe, 
Japonezii sunt de-o statură foarte mică. Aşă un om, care e de 
o înălţime de 1 metru și 60 de centimetri, acela e un adevărat 
uriaş. Ca să vindece boala aceasta naţională, au strâns nu de 
mult un congres, la care au luat parte cei mai mari învățați ai 
Japoniei. Domnii aceştia apoi au găsit, că ce e cauza de omul 
japonez e așa mic. Anume Japonezul nu şeade ca noi pe scaune, 
ci stă cu picioarele încrucişate pe un fel de rogojină: acesta lee 
felul de a şedea. Aceasta are mai cu seamă la băeţi de urmare, 
că sângele nu poate circulă liber în toate părţile trupului și așă, 
mai cu seamă părţile interioare ale trupului, picioarele, nu să 
pot dezvoltă deplin, nu țin pas cu dezvoltarea celorlalte părți 
ale corpului. Congresul a cerut guvernului ca barem din școli, 
să se scoată scaunele de trestie şi rogojinile; prin aceasta ei cred 
să se înlăture pericolul. 


DE LA SATE 


Ziua de 28 Noemvrie a. c., s'a serbat la şcoala Gura-Hangului, 
Neamţu, cu o deosebită solemnitate, cu care prilej s'a sfinţit și 
drapelul școalei. La ora 9 a. m., elevii și elevele şcoalei aşezaţi 
în rând câte 2, având drapelul în frunte, au plecat în frunte cu 
dirigintele şcoalei spre locul serbărei. 

In urma drapelului eră o frumoasă panachidă şi 2 colaci, dea- 
supra cărora eră o frumoasă coroană de cetină de brad cu funde 
tricolore, făcută cu multă măestrie, de către d-l Gh. Leonescu 
dirig. şcoalei. S'au făcut rugăciuni pentru cei morţi în răsboiul 


pentru neatârnare dela 1877—78, apoi s'a sfinţit drapelul şeoalei. 

D-l Leonescu a povestit întâmplările acelor zile răsboinice, cu 
atâta căldură în cât mulţi din cei de faţă plângeau. 

Parohul C. Gheorghiu, în a cărui mâni eră drapelul, sărutân- 
du-l, l’a încredințat dirigintelui, și dânsul elevilor şeoalei, ros- 
tindu-le cuvinte înălțătoare. Intorcându-se tot în ordine, au dus 
drapelul până la școală, intonându-se în timpul mersului cântece 
naționale. 

iind ora 12, s'a dat drumul elevilor, spre a merge la mân- 
care, iar la ora 2 p. m. a reinceput serbarea cu producţiuni şco- 
lare, care au ţinut până la ora 4p.m. 


Asistent. 


Bibliografii 


Importanta lucrare a d-lui Sp. Popescu «Contribuţiune la munca pen 
tra ridicarea poporului», (Scrisori către învăţători. Bucăţi de citit la 
şezători şi cercurile culturale. Uscături), se găseşte de vânzare şi la 
Administaţia revistei noastre, cu preţul de lei 2. Oricine ne va trimite 
2 lei o va aveă franco la domiciliu 

Asemenea se găseşte la Administraţia noastră şi «Cântece de vitejie», 
de G. Coşbuc, cu 60 bani exemplarul. şi Dăfii de Rădulescu-Codin şi 
St. St. Tuţescu, cu preţul de 1 leu. 


* 
* * 


A apărut în editura librăriei ©. Sfetea, Str. Lipscani 96 București, 
Capul lui Mihaia Viteazul de Ciru Oeconomu, preţul 0,60 de bani. 


* 
* * 


Monografia Comunei Priboeni-Muscel, după programul Ministerului 
de Interne, de Rădulescu- Codin învăţător Com. Priboeni-Muscel: Pentru 
comande a se adresa autorului. 


Fa 


Cum povestesc istoricii desire marii străbnni. De Vasile Mihăilescu, 
protesor la liceul din Craiova. Preţul 0,60 de bani. 
O recomandăm cititorilor noștri. 


Posta Administraţiei 


Milan Predescu, Poiana de jos. Dâmbovița. — V'am achitat pe anul 
curent al VIII cu chit: 15.018. 

Rădulescu- Codin. Priboeni-Muscel.— Cele trimise se vor publica. Listă 
de subscripţie nu putem deschide, de oare ce n'avem personal suficient. 

Nic. Potlogeanu învăţ. Beuca-Teleorman.— Până la 31 Decemvrie a. c 
sunteţi achitat cu chit. 12.602; dacă doriţi a fi achitat până la 30 Sept: 
1905, finele anului al VIII-lea, trimeteţi lei 3,75. 


Contra mătreţei. — O facem să peară dacă ne frecăm în toate 
zilelecapul cu o lingură din următoarele, topite în apă: apă desti- 
lată de trandafiri 250 gr., licoare Van Swietan 100gr., hidrat de 
cloral 25 gr.. Se mai foloseşte fertură de lipan, de tărâțe şi de 
capete de mac. 

